[{"text_idx": "#000001", "text": "Adnabyddir yn gyffredin fel: beichiogrwydd, beichiog, cael babi, iechyd y fam, amenedigol, cyn-geni, cyn-geni, cynenedigol, cyn-enedigol"}, {"text_idx": "#000003", "text": "Yn Melo, rydym yn ymwybodol fod bod yn feichiog yn ddigwyddiad enfawr mewn bywyd. Yn ogystal a\u0302\u2019r holl newidiadau corfforol, mae\u2019n naturiol i deimlo llawer o emosiynau. Efallai y bydd eich beichiogrwydd wedi\u2019i gynllunio, yn syndod, yn ddigwyddiad y bu aros mawr amdano ac efallai y byddwch yn teimlo\u2019n hapus ac yn gyffrous. Neu o bosibl na fydd eich beichiogrwydd wedi\u2019i gynllunio ac efallai y byddwch yn teimlo\u2019n ansicr, mewn sioc, yn ddryslyd ac yn ofidus, neu efallai na fyddwch yn profi unrhyw un o\u2019r teimladau hyn."}, {"text_idx": "#000004", "text": "Gall hefyd deimlo\u2019n anodd ymdopi pan fydd pawb yn disgwyl i chi fod yn hapus a chyffrous am y babi newydd os nad dyma sut rydych chi\u2019n teimlo. Neu efallai bod gan eich partner neu eraill sy\u2019n agos atoch wahanol feddyliau a theimladau i chi am eich beichiogrwydd."}, {"text_idx": "#000005", "text": "Mae rhai pobl yn teimlo\u2019n bryderus am bethau fel yr enedigaeth, neu a fydd y babi\u2019n iach. Efallai y byddwch yn poeni os ydych wedi cael camesgoriad neu broblemau ffrwythlondeb yn y gorffennol. Efallai y byddwch yn teimlo\u2019n bryderus os ydych wedi cael beichiogrwydd nad oedd wedi mynd fel y cynlluniwyd, genedigaeth drawmatig neu wedi profi cam-drin. Efallai y bydd rhai pobl hefyd yn ei chael hi\u2019n anodd ymdopi a\u0302 newid sia\u0302p eu corff."}, {"text_idx": "#000006", "text": "Mae\u2019r teimladau hyn i gyd yn hollol normal, mae pawb yn wahanol. Gall realiti bod yn feichiog gymryd peth amser i ddod i arfer ag ef, waeth beth fo\u2019ch llwybr i gyrraedd yno."}, {"text_idx": "#000007", "text": "I bartneriaid, gall darganfod bod eich partner yn feichiog fod yn amser emosiynol i chithau hefyd. Os ydych yn cael trafferth, efallai y byddai\u2019n syniad da ymddiried mewn ffrindiau sydd eisoes yn rhieni ac sy\u2019n gwybod beth rydych yn mynd drwyddo."}, {"text_idx": "#000008", "text": "I rai gall beichiogrwydd deimlo fel pwysau arall ar ben pethau bob dydd, fel pryderon ariannol, eich swydd, problemau teuluol neu berthynas. Does dim ffordd \u2018normal\u2019 o deimlo tra\u2019ch bod yn feichiog ac mae pawb yn wahanol."}, {"text_idx": "#000009", "text": "Gall cam-drin domestig ddigwydd i unrhyw un, ond mae menywod beichiog a menywod sydd a\u0302 phlant ifanc mewn mwy o berygl. Os ydych yn meddwl eich bod yn dioddef cam-drin domestig, ewch i\u2019n tudalen pwnc cam-drin i gael rhagor o wybodaeth am y cymorth sydd ar gael neu i ddarganfod sut i adnabod arwyddion cam-drin domestig: Trais Domestig y GIG."}, {"text_idx": "#000010", "text": "Os ydych yn cael trafferth, mae cael cymorth a chefnogaeth yn gynnar yn bwysig iawn. Gobeithiwn y bydd y wybodaeth ganlynol yn adnodd buddiol a defnyddiol."}, {"text_idx": "#000012", "text": "Yn ystod beichiogrwydd, mae\u2019n bwysig gofalu am eich lles eich hun. Bydd hyn yn eich helpu i ymdopi\u2019n well a\u0302\u2019r pethau o ddydd i ddydd y mae bywyd yn eu taflu atoch, neu pan fydd pethau\u2019n anodd."}, {"text_idx": "#000014", "text": "Yn ystod beichiogrwydd, mae\u2019n bwysig gofalu am eich lles eich hun. Bydd hyn yn eich helpu i ymdopi\u2019n well a\u0302\u2019r pethau o ddydd i ddydd y mae bywyd yn eu taflu atoch, neu pan fydd pethau\u2019n anodd.\nMae yna gamau y gall pob un ohonom eu cymryd i amddiffyn a gofalu am ein lles meddyliol. Efallai y byddwch yn gallu cynnwys rhai o\u2019r \u2018Pum Ffordd at Les\u2019 yn eich diwrnod.\nEwch i wefan Iachach Gyda\u2019n Gilydd sy\u2019n cynnwys amrywiaeth o wybodaeth a chyngor os ydych chi\u2019n feichiog neu fod gennych fabi newydd gan gynnwys gofalu am eich hun, cadw\u2019n iach, paratoi ar gyfer esgor a geni a gofalu am eich babi.\nGall siarad a\u0302\u2019ch Bydwraig, Ymwelydd Iechyd neu ffrind neu berthynas rydych chi\u2019n ymddiried ynddo/ynddi am eich teimladau fod yn ddefnyddiol hefyd.\nEfallai yr hoffech fynychu dosbarthiadau cyn geni i gwrdd a\u0302 rhieni eraill. Gallwch gael gwybodaeth gan eich Bydwraig neu Ymwelydd Iechyd"}, {"text_idx": "#000016", "text": "Os oes angen cymorth pellach arnoch"}, {"text_idx": "#000023", "text": "Mae\u2019r llyfr a\u2019r cwrs hwn wedi\u2019u hanelu at rieni sydd a\u0302 babi newydd. Mae\u2019n rhoi gwybodaeth, awgrymiadau a syniadau i\u2019ch helpu i fwynhau\u2019ch babi, creu cysylltiad cadarn, a gofalu amdanoch eich hun hefyd."}, {"text_idx": "#000025", "text": "Mae\u2019r llyfr a\u2019r cwrs hwn wedi\u2019u hanelu at rieni sydd a\u0302 babi newydd. Mae\u2019n rhoi gwybodaeth, awgrymiadau a syniadau i\u2019ch helpu i fwynhau\u2019ch babi, creu cysylltiad cadarn, a gofalu amdanoch eich hun hefyd.\nDarperir y cwrs hwn yn Gymraeg ac mae ganddo 6 modiwl."}, {"text_idx": "#000026", "text": "Adnoddau hunangymorth i'r rhai sy'n feichiog"}, {"text_idx": "#000031", "text": "Gweler isod am linellau cymorth sy\u2019n berthnasol i feichiogrwydd. I weld ein rhestr lawn o linellau cymorth, ewch i\u2019n tudalen llinellau cymorth."}, {"text_idx": "#000032", "text": "Os ydych yn teimlo bod angen cymorth parhaus arnoch i wella eich iechyd meddwl, yna efallai y bydd angen cymorth proffesiynol arnoch gan y GIG. Mae hwn yn wasanaeth am ddim a byddwch yn gallu cael gafael ar y cymorth hwn yn eich meddygfa. Gofynnwch a oes Ymarferydd Iechyd Seicolegol yn eich meddygfa. Os nad oes, yna gall eich meddyg teulu ddarparu cymorth."}, {"text_idx": "#000037", "text": "Gall dod yn rhiant neu fod yn rhiant fod yn heriol a gall effeithio ar eich lles meddyliol. Os ydych chi'n poeni amdanoch chi'ch hun neu am blentyn yn eich gofal, yna mae'n bwysig estyn allan am help."}, {"text_idx": "#000038", "text": "Rydyn ni i gyd yn teimlo'n isel neu wedi cael llond bol o bryd i'w gilydd. Mae teimlo'n isel fel arfer yn para ychydig ddyddiau neu wythnosau, ac yna mae ein hwyliau'n dychwelyd i normal. Rydym wedi coladu adnoddau i'ch helpu gyda'r teimladau hwyliau isel hynny i'ch helpu i ymdopi."}]